
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 29P/80/2025 1225203468 27. 02. 2026 Mgr. Paulína Čaplánová ECLI:SK:MSBA2:2026:1225203468.2
ROZSUDOK V MENE SLOVENSKEJ REPUBLIKY Mestský súd Bratislava II pred sudkyňou Mgr. Paulínou Čaplánovou v právnej veci navrhovateľky: S. G., O.. I., L.. XX.XX.XXXX, P. J. E. XX, G., P..Č.. J. J. X, J., právne zast.: JUDr. Laura Bíróová, advokátka, so sídlom Klincová 37/B, 821 08 Bratislava, IČO: 42 177 359 a manžela navrhovateľky: I. G., L.. XX.XX.XXXX, P. J. E. XX, G., P..Č.. J. Y. XX, J., o rozvod manželstva a úpravu výkonu rodičovských práv a povinností na čas po rozvode k maloletému dieťaťu: I. G., L.. XX.XX.XXXX, zastúpenému kolíznym opatrovníkom: Úrad práce, sociálnych vecí a rodiny Bratislava, so sídlom Vazovova 7/A, 816 16 Bratislava, takto rozhodol: I. Súd manželstvo účastníkov konania I. G., L.. XX.XX.XXXX a S. G., O.. I., L.. XX.XX.XXXX, uzavreté dňa XX.XX.XXXX v Poprade - Veľká, zapísané v knihe manželstiev matričného úradu Poprad, vo zväzku XX, ročník XXXX, strana XXX, pod poradovým číslom XX, r o z v á d z a. II. Súd schvaľuje dohodu rodičov o úprave výkonu rodičovský práv a povinností na čas po rozvode manželstva v nasledovnom znení: Maloletý I. G., L.. XX.XX.XXXX sa na čas po rozvode manželstva zveruje do osobnej starostlivosti matky. Otec sa zaväzuje prispievať na výživu maloletého I. G., L.. XX.XX.XXXX sumou 350,- eur mesačne, počnúc právoplatnosťou rozsudku o rozvode manželstva, vždy do 15-ho dňa v mesiaci, k rukám matky. Zastupovať maloletého I. G., L.. XX.XX.XXXX a spravovať jeho majetok budú oprávnení obaja rodičia. Styk maloletého I. G., L.. XX.XX.XXXX s otcom sa neupravuje a ponecháva sa na dohodu rodičov. III. Žiaden z účastníkov nemá nárok na náhradu trov konania. odôvodnenie: Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prmnosti všetkých strán alebo ich zástupcov, ktorí sa vzdajú odvolania (§ 221 písm. a) zákona č. 160/2015 Z.z. Civilný sporový poriadok). Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku v spojení s ustanovením § 122 Civilného mimosporového poriadku rodičia nie sú oprávnení podať odvolanie. Inak proti rozsudku nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali.
Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu, oprávnený môže podať návrh na nariadenie výkonu rozhodnutia podľa § 370 a nasl. Civilného mimosporového poriadku. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Exekúciu možno vykonať zrážkami zo mzdy a z iných príjmov, prikázaním pohľadávky, predajom hnuteľných vecí, predajom cenných papierov, predajom nehnuteľnosti, predajom podniku, príkazom na zadržanie vodičského preukazu. Rozvedený manžel môže do troch mesiacov po právoplatnosti tohto rozsudku oznámiť orgánu poverenému viesť matriky, u ktorého je manželstvo zapísané, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2026:1225203468.2 (dáta aktuálne k 15. 11. 2026). Záväzné je znenie zverejnené súdom.




